4 दोस्तों को बहा ले गई तेज लहर, बीच पर मौजूद MLA ने समंदर में छलांग लगाई
Gujarat Amreli Rajula BJP MLA Heera Solanki Saves Three Youths from Drowning in Gujarat गुजरात में भाजपा विधायक हीरा सोलंकी ने बुधवार को समुद्र में डूब रहे तीन युवकों की जान बचाई। युवकों को बचाने के लिए विधायक ने खुद समुद्र में छलांग लगा दी।
गुजरात में भाजपा के विधायक हीरा सोलंकी ने बुधवार को समुद्र में डूब रहे तीन युवकों की जान बचाई। दरअसल ये लोग राजुला के पटवा में बनी खाड़ी में नहाने गए थे। तेज लहर के कारण तीनों गहराई में चले गए और डूबने लगे। गुजरात के अमरेली में राजुला से BJP विधायक हीरा सोलंकी भी बीच पर मौजूद थे। इन लोगों को डूबता देख उन्होंने समंदर में छलांग लगा दी।
हालांकि, एक युवक को बचाया नहीं जा सका, गहराई में डूबने उसकी मौत हो गई। इस हादसे का एक वीडियो भी सामने आया है। सोलंकी इसके पहले भी 2018 में एक डूबते हुए युवक को बचाने के लिए समुद्र में उतरे थे।
नहाने के लिए समुद्र में गए थे युवक
मीडिया रिपोर्ट्स के मुताबिक, राजुला के पटवा गांव में चारों युवक समुद्र किनारे बनी खाड़ी में नहाने गए थे। तेज लहर के कारण वे गहरे पानी में चले गए और डूबने लगे। उन्होंने मदद के लिए आवाज लगाई। लोग आवाज सुनकर घटनास्थल पर पहुंच गए। विधायक सोलंकी भी बीच पर मौजूद थे।
उन्होंने युवकों को बचाने के लिए तुरंत समुद्र में छलांग लगा दी। वहां मौजूद कुछ और लोगों की मदद से उन्होंने तीनों को सुरक्षित बाहर निकाल लिया। हालांकि, चौथा युवक तब तक डूब चुका था। काफी देर तक तलाश के बाद शाम को उसका शव बरामद हुआ।
सोशल मीडिया पर विधायक की हो रही तारीफ
बचाए गए युवकों की पहचान कल्पेश शियाल, विजय गुजरिया, निकुल गुजरिया के रूप में हुई है, जबकि इनके एक दोस्त जीवन गुजरिया की मौत हो गई। जान दांव पर लगाकर युवकों को बचाने पर विधायक सोलंकी की सोशल मीडिया पर जमकर तारीफ हो रही है।
बीजेपी से तीसरी बार विधायक
हीरा सोलंकी बीजेपी के टिकट पर तीसरी बार विधायक बने हैं। वे पहली बार 2007 में विधायक बने थे। इसके बाद वे 2012 के चुनाव में जीते थे, लेकिन 2017 के विधानसभा चुनावों में हीरा सोलंकी को कांग्रेस के अंबरीश डेर ने हरा दिया था। 2022 में हीरा सोलंकी ने अंबरीश डेर को हराकर फिर से इस सीट पर कब्जा किया है।
यह खबरें भी पढ़ सकते हैं...
महाराष्ट्र में डैम में डूबने के दो मामले, 6 मौतें; गढ़चिरौली के डैम में 4 युवक डूबे
​महाराष्ट्र में डैम में डूबने से 6 लोगों की मौत हो गई। पुणे के खडकवासला डैम में नहाने के दौरान दो लड़कियों की मौत हो गई। सात को बचा लिया गया। जब ये लड़कियां डूब रही थीं, तो अंतिम संस्कार करते हुए एक परिवार ने उन्हें देखा। उन्होंने रेस्क्यू टीम को घटना की जानकारी दी और उन्हें बचा लिया गया। पूरी खबर पढ़ें...
पुणे में दो अलग-अलग डैम में डूबने से 9 लोगों की मौत, मरने वालों में 5 महिलाएं और 4 युवक शामिल
पुणे में दो अलग-अलग डैम में डूबने से 9 लोगों की मौत हो गई। पहली दुर्घटना भोर तहसील के भाटघर में हुई और दूसरी खेड़ तहसील के चासकमान में। भाटघर में पांच महिलाओं ने जान गंवाई तो वहीं, चासकमान डैम में पिकनिक मनाने गए चार युवक डूब गए। पूरी खबर पढ़ें... 